DOI: 10.14457/tu.the.2022.283
title: แผนธุรกิจ meat shop

description: จากการอุบัติขึ้นของการแพร่กระจายเชื้อไวรัส Covid-19 ในประเทศไทย ส่งผลทำให้การใช้ชีวิต และพฤติกรรมต่าง ๆ ของผู้บริโภคในปัจจุบันเปลี่ยนแปลงไปอย่างมาก อีกทั้งยังส่งผลทำให้ผู้บริโภคหลายรายต้องใช้ชีวิตด้วยความระมัดระวังมากขึ้น ดูแลสุขภาพมากขึ้น และเลือกบริโภคอาหารที่มีความสะอาด ปลอดภัยมากขึ้น เพื่อหลีกเลี่ยงความเสี่ยงต่าง ๆ ที่จะส่งผลทำให้เกิดการติดเชื้อ Covid-19 ขึ้น ซึ่งในการเปลี่ยนแปลงดังกล่าวนั้น ได้มีผลกระทบต่อธุรกิจต่าง ๆ ในประเทศไทยเป็นอย่างมาก โดยเฉพาะธุรกิจที่ได้รับผลกระทบโดยตรง คือ กลุ่มธุรกิจอาหาร ธุรกิจร้านอาหาร และธุรกิจที่เกี่ยวข้องกับการจำหน่ายวัตถุดิบต่าง ๆ เพื่อนำมาประกอบอาหาร ซึ่งทำให้ผู้ประกอบการในธุรกิจนั้น ๆ ต้องมีการวางแผนแก้ไขปัญหา และปรับกลยุทธ์ในธุรกิจอยู่เสมอธุรกิจ Meat Shop เป็นธุรกิจที่คนส่วนใหญ่ให้ความสนใจ และต้องการลงทุนเพื่อเป็นเจ้าของกิจการ ซึ่งธุรกิจ Meat Shop นั้น เป็นธุรกิจขนาดเล็ก-ปานกลาง มีความเหมาะสมกับผู้มีเงินลงทุนในกิจการอย่างจำกัด และไม่ยุ่งยากจนเกินไป อีกทั้งหากมีการดำเนินธุรกิจมาในระยะเวลาหนึ่งแล้วต้องการจะขยายธุรกิจเพื่อเพิ่มความสามารถเข้าถึงกลุ่มลูกค้าในพื้นที่เขตชุมชน โรงเรียน หรือพื้นที่ ที่อยู่ห่างไกลจากแหล่งร้านค้าก็สามารถขยายได้ โดยใช้ Model ธุรกิจในรูปแบบเดิม ด้วยเหตุนี้จึงเห็นเป็นโอกาสที่ผู้จัดทำสนใจศึกษาแผนธุรกิจ Meat Shop เพื่อวิเคราะห์องค์ประกอบต่าง ๆ ที่จำเป็นต้องรู้ และต้องใช้ ในการดำเนินธุรกิจ Meat Shop ให้ประสบความสำเร็จสูงสุดกลุ่มเป้าหมายหลักของธุรกิจ Meat Shop คือ กลุ่มประชากรในช่วงอายุตั้งแต่ 25-54 ปี เป็นหลัก โดยได้มีการสำรวจพฤติกรรมของผู้บริโภคที่มีการซื้อสินค้าในแหล่งต่าง ๆ จำนวน 8,322 ราย ตามท้องถิ่นต่าง ๆ พบว่า ผู้บริโภคส่วนใหญ่มีการเลือกซื้อสินค้าประเภทเนื้อสัตว์ และผลิตภัณฑ์จากสัตว์ จากตลาดสดจำนวน 50.83% จากตลาดนัดจำนวน 21.98% และจาก Supermarket จำนวน 14.19% โดยมีความถี่ในการซื้อ สัปดาห์ละหลายครั้งอยู่ที่ 21.86% และสัปดาห์ละหนึ่งครั้ง อยู่ 36.53% ซึ่งเป็นการเลือกซื้อสินค้าอาหารสดอยู่ 29.09% และอาหารสำเร็จรูปอยู่ที่ 29.03% มีการซื้อสินค้าโดยเฉลี่ยในขั้นต่ำอยู่ที่ 300 ต่อการซื้อ 1 ครั้ง ซึ่งแสดงให้เห็นว่าผู้บริโภคยังมี ความต้องการ และมีความพึงพอใจต่อการเลือกซื้อสินค้าประเภทเนื้อสัตว์ และผลิตภัณฑ์จากสัตว์อยู่ จึงเป็นโอกาสที่ดีสำหรับธุรกิจ Meat Shop ที่จะสามารถเข้าไปเจาะกลุ่มผู้บริโภคดังกล่าวได้ และสามารถให้กลุ่มลูกค้า หรือกลุ่มผู้บริโภค ได้รู้จัก และเลือกใช้บริการร้าน Meat Shop ได้อย่างน้อย 15% จากแผนทางการตลาดที่ได้ตั้งเป้าหมายไว้จากแผนกลยุทธ์ต่าง ๆ ที่ได้มีการตั้งเป้าหมายไว้เพื่อให้แผนธุรกิจสามารถสร้างผลตอบแทน และสามารถทำกำไรในธุรกิจได้ในระยะยาวนั้น จากการประมาณการทางการเงินพบว่า ธุรกิจร้าน Meat Shop มีค่า Net Present Value : NPV เป็นบวก มีมูลค่า 8,468,266.81 บาท ซึ่งแสดงให้เห็นว่าธุรกิจมีความน่าสนใจควรที่จะลงทุน และมีระยะเวลาคืนทุนอยู่ที่ 1 ปี 2 เดือน ซึ่งมีการประมาณการและตั้งเป้าหมายไว้ไม่เกิน 3 ปี จึงทำให้ธุรกิจนี้มีความน่าสนใจ อีกทั้งผลตอบแทนภายในเท่ากับ 111% ซึ่งสูงกว่าที่มีการตั้งเป้าหมายไว้ค่อนข้างสูง จึงทำให้ธุรกิจมี ความน่าสนใจเพิ่มมากขึ้นหากธุรกิจสามารถเติบโต และขยายได้ตามเป้าหมายที่วางไว้นอกจากนี้ธุรกิจร้าน Meat Shop ได้มีการกำหนดกลยุทธ์ และวางแผนสำรองไว้ในกรณีที่ธุรกิจไม่สามารถดำเนินการให้เป็นไปตามเป้าหมาย ซึ่งหากเป็นเช่นนั้นทางธุรกิจจะนำข้อมูล และนำแผนกลยุทธ์ต่าง ๆ เพื่อเร่งดำเนินการแก้ไขให้เกิดความรวดเร็ว ไม่ว่าจะเป็นในด้านการตลาด กลยุทธ์การดำเนินการ รวมถึงกลยุทธ์ทางการเงิน เพื่อให้แน่ใจว่าปัญหาที่เกิดขึ้นสามารถแก้ไขได้อย่างทันท่วงที โดยไม่ก่อให้เกิดปัญหาในระยะยาวได้